SDC ร่วง 5% หลังตลท. จับติด “แคชบาลานซ์” วันแรก
SDC ร่วง 5% นักลงทุนเทขายทำกำไร หลังตลท. จับติด “แคชบาลานซ์” ระดับ 1 มีผลตั้งแต่วันที่ 7 ก.พ. 66 สิ้นสุดวันที่ 27 ก.พ. 66
SDC ร่วง 5% นักลงทุนเทขายทำกำไร หลังตลท. จับติด “แคชบาลานซ์” ระดับ 1 วันแรก
7 ก.พ. 2566

ผู้สื่อข่าวรายงานว่า วันนี้ (7 ก.พ. 66) ราคาหุ้น บริษัท สามารถ ดิจิตอล จำกัด (มหาชน) หรือ SDC ล่าสุด ณ เวลา 10:07 น. อยู่ที่ระดับ 0.21 บาท ลบไป 0.01 บาท หรือลงไป 4.55% สูงสุดที่ระดับ 0.22 บาท ต่ำสุดที่ระดับ 0.19 บาท ด้วยมูลค่าการซื้อขาย 19.83 ล้านบาท

สำหรับราคาหุ้น SDC ปรับตัวลงเกิดแรงเทขายทำกำไรของนักลงทุน หลังจากตลาดหลักทรัพย์แห่งประเทศไทย (ตลท.) ประกาศให้หลักทรัพย์ SDC เข้าข่ายมาตรการห้ามคำนวณวงเงินซื้อขาย และ Cash Balance ระดับ 1 โดยให้มีผลตั้งแต่วันที่ 7 ก.พ. 66 สิ้นสุดวันที่ 27 ก.พ. 66